બપોરનો સમય હોવાથી દરેકને કડકડતી ભૂખ લાગી હતી. માઉન્ટ હેરિયટ પર ફોરેસ્ટ ગેસ્ટરૂમ છે. તેના રસોઈયાઓએ તરત જ ભોજન બનાવી આપ્યું, જેને લીધે પહાડ પર જંગલમાં આકસ્મિક પિકનિકનો આનંદ પ્રાપ્ત થયો. માઉન્ટ હેરિયટથી વળતાં પોર્ટબ્લેરમાં બજારમાંથી દરિયાઈ તથા હેન્ડિક્રાફટની ચીજો ખરીદી. સરકારના ખાદીગ્રામોદ્યોગના બે સ્ટોર છે, જ્યાં આવી ચીજો મળે છે. ખાસ કરીને મોતી, શંખો વગેરે લેવામાં લોકોને રસ રહે છે.